**APROB,**

**p. MINISTRUL SĂNĂTĂŢII,**

**CLAUDIU CONSTANTIN DAMIAN**

**SECRETAR DE STAT**

**REFERAT DE APROBARE**

În prezent programele naționale de sănătate publică se derulează în conformitate cu prevederile:

- Hotărârii Guvernului nr. 423/2022 privind aprobarea programelor naţionale de sănătate, cu modificările și completările ulterioare;

- Ordinului ministrului sănătății nr. 964/2022 privind aprobarea Normelor tehnice de realizare a programelor naţionale de sănătate publică, cu modificările și completările ulterioare.

În conformitate cu prevederile art.17 alin.(1) lit.d) și g) din Normele tehnice de realizare a programelor naţionale de sănătate publică, aprobate prin Ordinului ministrului sănătății nr. 964/2022, cu modificările și completările ulterioare, Direcția programe de sănătate publică are următoarele atribuții în domeniul derulării programelor naționale de sănătate publică:

 d) propune spre aprobare ministrului sănătăţii normele tehnice de realizare a programelor naţionale de sănătate publică, elaborate în colaborare cu direcţiile de specialitate din Ministerul Sănătăţii;

 g) identifică posibile disfuncţionalităţi în derularea programelor naţionale de sănătate publică; propune spre aprobare ministrului sănătăţii măsuri pentru remedierea disfuncţionalităţilor constatate în implementarea programelor naţionale de sănătate publică sau pentru îmbunătăţirea derulării acestora, după caz;

În acest context legislativ propunem următoarele modificări și completări ale Normelor tehnice de realizare a programelor naționale de sănătate publică, denumite în continuare Norme tehnice, aprobate prin Ordinul ministrului sănătății nr. 964/2022, cu modificările și completările ulterioare:

* în Anexa nr. 9 la normele tehnice – „IX. PROGRAMUL NAŢIONAL DE TRANSPLANT DE ORGANE, ȚESUTURI ȘI CELULE DE ORIGINE UMANĂ” pe propune următoarele modificări:
* în cadrul Subprogramul de transplant de organe, ţesuturi şi celule de origine umană, extinderea listei de unități și activități acordate, după cum urmează:
* includerea Institutului Oncologic " Prof. Dr. Ion Chiricuță" Cluj-Napoca pentru efectuarea procedurilor de bancă de celule stem hematopetice din sângele periferic și transplant celule stem hematopoetice din sângele central și periferic, ca urmare a deciziei de acreditare ANT nr. 10/05.04.2024 și a solicitării institutului nr. 2386/03.07.2024 înregistrată la Agenția Națională de Transplant cu nr. 406/12.03.2025 și comunicată prin adresa ANT nr. 444/17.03.2025 înregistrată la Ministerul Sănătății cu nr. DPSP 641/22.04.2024 si DGAMSP 4048/22.07.2025;
* includerea Institutului Regional de Oncologie Iași pentru efectuarea procedurilor de testarea histocompatibilității pentru transplant de organe, țesuturi și celule/celule stem hematopetice periferice și central – Laborator HLA, ca urmare a deciziei de acreditare ANT nr. 49/21.12.2023 și a solicitării institutului nr. 16872/04.06.2024 înregistrată la Agenția Națională de Transplant cu nr. 1614/05.06.2024 și comunicată prin adresa ANT nr. 1616/05.06.2024 înregistrată la Ministerul Sănătății cu nr. DPSP 870/05.06.2024 și DGAMSP 4048/22.07.2025;
* includerea Institutului de Boli Cardiovasculare "Prof. Dr. George I.M. Georgescu" Iași pentru activitatea de transplant de cord, ca urmare a deciziei de acreditare ANT nr.42/29.10.2024 și a solicitării institutului nr. 1797/23.06.2025 înregistrată la Agenția Națională de Transplant cu nr. 1071/27.06.2025 și comunicată prin adresa ANT nr. 1126/07.07.2025 înregistrată la Ministerul Sănătății cu nr. DGAMSP 3454/07.07.2025 și DGAMSP 4048/22.07.2025;
* includerea Spitalului Clinic de Urgență București pentru activitatea de transplant tisular (piele), ca urmare a deciziei de acreditare ANT nr.45/25.11.2024 și a solicitării spitalului nr. 264/14.01.2025 înregistrată la Agenția Națională de Transplant cu nr. 47/14.01.2025 și comunicată prin adresa ANT nr. 49/14.01.2025 înregistrată la Ministerul Sănătății cu nr. DPSP 58/22.01.2025 și DGAMSP 4048/22.07.2025;
* includerea Spitalului Clinic de Urgență pentru Copii "Grigore Alexandrescu" București pentru activitatea de identificare și declarare potențiali donatori aflați în moarte cerebrală în vedeea prelevării de organe, țesuturi și celule de origine umană, ca urmare a deciziei de acreditare ANT nr. 32/10.09.2024 și a solicitării spitalului înregistrată la Agenția Națională de Transplant cu nr. 1244/22.07.2025 și comunicată prin adresa ANT nr.1245/22.07.2025 înregistrată la Ministerul Sănătății cu nr. DGAMSP 4048/22.07.2025;
* includerea Spitalului Clinic Județean de Urgență Ilfov pentru activitatea de identificare și declarare potențiali donatori aflați în moarte cerebrală în vedeea prelevării de organe, țesuturi și celule de origine umană, ca urmare a deciziei de acreditare ANT nr. 16/15.07.2025 și a solicitării spitalului nr. 14448/21.07.2025 înregistrată la Agenția Națională de Transplant cu nr. 1247/22.07.2025 și comunicată prin adresa ANT nr.1249/22.07.2025 înregistrată la Ministerul Sănătății cu nr. DGAMSP 4048/22.07.2025.
* în cadrul Subprogramul de transplant de celule stem hematopoietice de la donator neînrudiți actualizarea tipurilor de activitate acreditat de Agenția Națională de Transplant pentru Institutul Regional de Oncologie Iași conform adresei ANT nr. 49/21.12.2023 și a solicitării institutului cu nr. 18175/13.06.2024 (22190/18.07.2024), înregistrată la Registrul Național al Donatorilor Voluntari de Celule Stem Hematopoetice cu nr. UATM 0080/18.07.2024 comunicată prin adresa RNDVCSH nr. RN 0182/18.06.2024 (UATM 0080/18.07.2024), înregistrată la Ministerul Sănătății cu nr. DPSP nr. 915/19.06.2024 (DPSP 915/22.07.2024), cu includerea activități specific laboratoarelor de testare C.3.3.

Menționăm că unitățile de specialitate vor implementa activitățile noi introduse în cadrul Subprogramului de transplant de organe, țesuturi sau celule de origine umană și Subprogramului de transplant de celule stem hematopoietice de la donatori neînrudiţi, după alocarea fondurilor bugetare.

* în Anexa nr. 11 la normele tehnice – XI. PROGRAMUL NAŢIONAL DE TRATAMENT DIETETIC PENTRU BOLI RARE se propun următoarele modificări:
* actualizarea numărului estimat de bolnavi adulți diagnosticați cu fenilcetonurie de la 41 la 49 în baza raportărilor transmise de unitățile sanitare implicate în derularea programului.

Această modificare este justificată de faptul că, în anul 2024, un număr de 45 de pacienți adulți au beneficiat de tratament dietetic. Se estimează o creștere a acestui număr prin includerea în program a unor pacienți care au depășit vârsta de 18 ani și care, anterior, au beneficiat de acordarea produselor dietetice cu destinație nutrițională în cadrul subprogramului de nutriţie şi sănătate a copilului, domeniu de intervenție: „tratamentul dietetic al copiilor cu fenilcetonurie şi alte boli înnăscute de metabolism”

* actualizarea listei de alimente cu destinație medicală specială pentru fenilcetonurie, în conformitate cu propunerile transmise de unitățile sanitare care implementează programul și comisia de diabet zaharat, nutriție și boli metabolice prin adresele:

- nr. DPSP 46/22.04.2025 a Spitalului Clinic Județean de Urgență Bihor, Clinica Medicină Internă I, Compartiment Diabetologie;

- nr. DPSP 46/24.04.2025 a Spitalului Clinic Județean de Urgență Cluj-Napoca;

- nr. 426/25.04.2025 a Comisiei de DiabetZaharat, Nutriție și Boli Metabolice.

* extinderea listei de boli rare eligibile pentru tratamentul dietetic destinat bolnavilor adulți, prin includerea deficitului de ornitin transcarbamilază. În acest sens prin adresa nr. 426/2025, Comisia de diabet zaharat, nutriție și boli metabolice propune criteriile de eligibilitate, indicatorii de evaluare, lista alimentelor cu destinație medicală specială pentru deficit de ornitin transcarbamilază eligibile pentru rambursare și unitățile de specialitate care implementează programul.
* având în vedere că prin Ordinul ministerului sănătății nr. 1640/2024 pentru modificarea şi completarea Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022, cu modificările și completările ulterioare a fost aprobat încetarea implementări Subprogramul național de testare NAAT/PCR și de secvențiere (subpunctul II. 3.), din Anexa nr. 2. la normele tehnice –„II. PROGRAMUL NAȚIONAL DE SUPRAVEGHERE ȘI CONTROL A BOLILOR TRANSMISIBILE PRIORITARE”, utilizarea formularelor prevăzute la litera E din Anexa 15, nu mai este necesară, motiv pentru care propunem abrogarea acestor formulare și actualizarea Art. 7, alin (2), litera a).

În sensul celor menţionate mai sus vă transmitem, alăturat, proiectul de Ordin al ministrului sănătății pentru modificarea și completarea prevederilor Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022, pe care – dacă sunteţi de acord – vă rugăm să-l aprobaţi în vederea publicării în Transparență decizională.

Cu deosebită considerație,

DIRECTOR GENERAL

**Dr. Mihaela BARDOS**

DIRECTOR

**Dr. Ioana POPINCEANU**

Întocmit,

Cons. Dr. ch. Raluca Benga

Cons. Dr. Petruța Tăpoi

Cons. Dr. ec. Laura Năstasescu